José Vilariño Fernández

José Vilariño Fernández,Nalgunhas fontes aparece como Jesús Vilariño Fernández coñecido como Arturo, Pepiño ou Pepón, nado en Tellerias (Fene) en 1924 e finado en Cerdido o 16 de abril de 1949, foi un guerrilleiro antifranquista galego.

 Traxectoria 
A súa familia foi perseguida polo franquismo. En xullo de 1947, cando facía o servizo militar en Ferrol desertou con José Antonio Castro López da gornición do Castelo da Palma, con catro fusís e munición, e ambos incorporáronse á guerrilla. Responsable do destacamento Eive-Carbón, da IV Agrupación do Exército Guerrilleiro de Galicia dende 1948, foi acusado polas autoridades de ser o autor de dúas execucións na zona de Ferrol, do incendio dun chalé e dun camión da empresa Calvo Sotelo. Foi reclamado polo xuíz militar de Ferrol en outubro de 1948 encartado na causa 1/48 por atraco a man armada.BOE, 6-10-1948, p. 2312.

En 1949 o seu grupo acompañou o secretario do PCE en Galicia, Manuel Fernández Soto, na xira de reorganización polas provincias de Pontevedra, Ourense e Lugo. Morreu o 16 de abril de 1949 nun enfrontamento coa Garda Civil preto da Vila da Igrexa (Cerdido), xunto cos outros membros do destacamento Perfecto Castro Martínez e José Felpeto Gómez e un enlace. No combate perdeu a vida o garda civil Ramón Pérez Casas.La Voz de Galicia, 20-4-1949, p. 2.

 Notas 

 Véxase tamén 
 Bibliografía 



Categoría:Guerrilleiros antifranquistas de Galicia
Categoría:Nados en Fene
Categoría:Nados en 1924
Categoría:Finados en 1949
Categoría:Personalidades de Galicia sen imaxes